Broj: 02-1-704-2/24

Sarajevo, 09.04.2024. godine

U skladu sa članom 69. Zakona o visokom obrazovanju („Službene novine Kantona Sarajevo“ broj: 36/22 ) članom 111. Statuta Univerziteta u Sarajevu broj 01-14-35-1/23 od 26.07.2023. godine, a uvezi sa članom 25. i članom 40. stav (3) Pravilnika o platama i naknadama osoblja Univerziteta u Sarajevu, Sporazuma o Saradnji Memorandum of Erasmus Mundus Joint Master Degree Central and East European, Russian and Eurasian Studie broj 010112811/21 od 10.12.2021. godine, Odluke o usvajanju nastavnog plana i programa jednogodišnjeg interdisciplinarnog master studija Informacijska sigurnost broj 02-1-449-3/21 od 16.03.2021. godine, Vijeće Fakulteta političkih nauka na sjednici održanoj dana 09.04.2024, donosi:

**Odluku o visini, načinu i dinamici isplate naknada angažiranom osoblju u nastavi**

**I** – Angažirana osoba na **jednogodišnjem interdisciplinarnom master studiju Informacijska sigurnost i Erasmus Mundus zajedničkom diplomskom programu Srednjoeuropskih, Ruskih i Euroazijskih studija** na organizacionoj jedinici Univerziteta u Sarajevu- Fakulteta političkih nauka, može ostvariti naknadu za svoj rad maksimalno do 20% neto plate koje ostvaruje zaposleno akademsko osoblje u odnosu na akademsko zvanje u koje je birano angažovano osoblje, po predmetu.

**II**- Ukupan iznos naknade ovisit će od broja sati održane nastave i vježbi i angažmana u radu komisija Fakulteta te Finansijskog plana Fakulteta, a što će biti sastavni dio zaključenog Ugovora.

**III-** Naknada se isplaćuje nakon obavljenih zadataka, u periodima isplate koji ne mogu biti duži od 60 dana, samo za mjesece u kojima su se održavale nastavne i ispitne aktivnosti.

**IV** Odluka o visini, načinu i dinamici isplate naknada za specijalistički studiji „Supervizija pomažućih profesija“, „Vizuelno novinarstvo“ te interdisciplinarni master studiji „Vizuelno novinarstvo“ bit će donesena nakon pokretanja istih, nakon što se utvrdi broj studenata.

**Obrazloženje** Članom 25. stav 4. Pravilnika o platama i naknadama osoblja Univerziteta u Sarajevu stoji da Vijeće članice posebnim općim aktom utvrđuje visinu, način i dinamiku isplate naknada: a) u realizaciji akademskog, stručnog, specijalističkog, dualnog, interdisciplinarnog, transdisciplinarnog i multidisciplinarnog studija koji se realizuju u okviru Univerziteta/članice samostalno ili sa drugom domaćom ili stranom visokoškolskom ustanovom, institucijom ili poslovnim subjektom. Uzimajući u obzir navedeno donesena je Odluka kao u dispozitivu.

**Pouka o pravnom lijeku:** Protiv ove Odluke može se podnijeti prigovor Upravnom odboru Univerziteta u roku od 30 dana od dana prijema Odluke.

*Sekretar organizacione jedinice Univerzitet u Sarajevu- Fakultet političkih nauka, Umihana Mahmić mr.iur., potvrđuje, da je Odluka u skladu sa Zakonom o visokom obrazovanju i Statutom Univerziteta u Sarajevu  te da je Vijeće Univerziteta u Sarajevu- Fakulteta političkih nauka nadležno za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22.).*

**DEKAN**

Akt obradila: Adila Odobašić Mujačić **\_\_\_\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **prof.dr. Sead Turčalo**

Dostaviti:

1. Materijal za Vijeće;
2. a/a